Taun 1572, Longqing séda lan Zhu Yijun kang jaman semono umuré nembé 9 taun munggah ana ing tahata nggantekake, rezime dijenengi Wanli. Sepuluh taun pisanan mangsa pamrentahane, dhèwèké dibantu déning ibu suri, ibune, lan nagarawan, Zhang Juzheng kang uga dadi guru kang mbimbing dhèwèké wiwit cilik. Zhang diangkat dadi kanselir agung. Minangka administrator kang kompeten, Zhang nglakokaké reformasi ana ing babagan kaya mereformasi ékonomi lan pertanian lan uga sistem ujian karajan. Perkara iki ndadèkaké stabilitas sosial kanggo Tiongkok.